સરકારી વકીલના રોલમાં આશુતોષ રાણાએ જોરદાર એક્ટિંગ કરી છે. તાપસી અને આશુતોષનો કોર્ટ રુમ ડ્રામા જોઈને તમને તાળી પાડવાનું મન થઈ જશે. શાહિદના રોલમાં પ્રતિક પણ છાપ છોડી જાય છે. અન્ય કલાકારો જેમકે નીના ગુપ્તા, પ્રાચી પંડ્યા શાહ અને અન્ય એક્ટર્સે પણ પોતાના પાત્રોને ઈમાનદારીથી ભજવ્યા છે. સંગીતની વાત કરીએ તો ગીતો વિષયને અનુરુપ છે. ધર્મ અને સમાજની ધારણાઓ પર પ્રકાસ પાડનારી આ ફિલ્મ જરુર જોવી જોઈએ. તમને અનેક સવાલોના જવાબ ફિલ્મ જોઈને મળી જશે.